
La  escena  una  sala  modestament  amoblada.  Dos  portas  late- 
rals y  una  al  fondo.  A  la  dreta  de  la  porta  central,  un 
armari  ab  dos  compartiments.  A  la  e?querra  de  la  ma- 
teixa una  taula  ab  un  Sant  Cristo,  llibres  de  missa,  tin- 
ter, ploma,  etc.  En  lo  centre  de  1'  escena  una  taula  de 
planxar,  ab  roba,  planxas,  etc. 


ESCENA    PRIMERA 

CLARA,  planxant  y  lo  RECTOR  ab  sotana  y  gorro,  sortint 
de  la  porta  de  1'  esquerra. 

Rec.  {Ap.J  Verdaderament  no  sé  de  qué  tractar  lo 
diumenge  vinent.  Nos  trovém  en  un  temps  en 
que  si  ls  parla  com  desitja  lo  poble,  lo  senj^or 
Bisbe  hi  té  que  dir  y  si  's  parla  com  vol  lo 
senyor  Bisbe,  lo  poble  murmura  y  diu  qu'  un 
parla  sempre  de  lo  mateix. 

Cla.     Que  té,  Mossèn  Anton? 

Rec  Res,  dona,  res;  estich  amohinat  buscant  un 
assumpto  per  la  prèdica  del  diumenge. 

Cla.  Hauria  de  recordar  à  los  feligresos  lo  pobre 
estat  de  la  parròquia  y  la  necessitat    de   que 


613129 


—  8  — 

d'  en  quan  en  quan  portin  gallinas.  Tenim  lo 
galliner  completamet  buyt. 

Rec.     Deixat  de  gallinas.  Es  à  dir,  si,  calla;  aquesta 
idea  teva  pot  servirme  per  trovar  un  bon  ar- 
,  gument.  Tractaré  del  versícul:  Oferte  domi- 
ne  oves,  boves  et  pecora  campi. 

Cla.  Si  m'  ho  diu  en  llatí  no  ll  entench  d'  una  pa- 
raula. Esplíquimho  en  català  Qué  vol  dir 
això? 

Rec  Això  vol  dir:  oferiu  à  Nostre  Senyor,  los 
anyells,  los  bous  y  fls  camps. 

Cla.     Los  camps  també? 

Rec.     Es  à  dir  los  camps;  lo  fruyt  dels  mateixos. 

Cla.     Y  donchs,  qué  'Is  hi  quedarà  à  los  pagesos? 

Hec     Sempre  los  hi  quedarà la  terra     Després 

de  tot  hi  ha  que  pensar  ab  1'  altre  mon  més 
qu'  en  aquest.  [Arrimantse  d  la  taula.)  Però,  qué 
planxas  ab  tant  interès?  Fà  dos  horas  qu'  es- 
tàs dale  que  dale. 

Cla  Planxo  unas  enaguas  me  vas,  no  es  res  de 
vostè,  que  tot  s'  ho  fa  íer  per  las  monjas. 

Rec  Aixís  t*  estalvio  feyna.  Pro  que  veig...  aques- 
ta punta... 

Cla.     Si,  era  de  roba  vella  de  vostè. 

Rec  Y  tu  t'  has  permès  apoderarten?  La  descosi- 
ràs  inmediatament. 

Cla.  Bueno,  bueno.  (Segueix  planxant  sense  ferne  cas.) 
{Ap.)  Lo  deixo  cantà.  Ni  1'  escolto! 

Rec     Sents  qué  't  dich? 

Cla.     [Ab  calma.)  Si  senyor,  ja  ho  sento. 

Rec  Ah!  Are  que  hi  penso.  Digas:  lo  senyor  Rec- 
tor de  Mayà  ha  portat  aquells  diners? 

Cla      Si,  senyor. 

Rec     Ahont  son? 

Cla.     En  lo  pati. 

Rec     Cóm  en  lo  pati? 

Cla.  Si  senyor;  he  comprat  un  parell  de  capons 
que  donan  gust  de  veurer  y 


Rec.  Qué  dius,  desgraciada?Si  eran  diners  que  tenia 
qu'envià  à  Roma. 

Cla.     Be,  no  s'apuri;  hi  enviarem  los  capons! 

Rec.     Just!  Jos  capons!  Quan  jo  ho  dich... 

Cla.     Be,  donchs,  nos  los  menjarem  nosaltres. 

Red.  Quanta  paciència!  Y  are  com  m'arreglo  ab  lo 
senyor  Rector?  Serà  precís  que  hi  vagi  des- 
prés de  dinar,  per  remediar  lo  disbarat  qu'has 
fet;  aixís  com  aixís  tinch  que  portarli  aquells 
diaris  (Va  d  la  taula  del  fondo.)  Ahont  son? 

Cla.     Qué? 

Rec.     Los  diaris  qu'havía  deixat  aquí! 

Cla.     Ah!  m'han  servit  per  encendrer  lo  foch! 

Rec.     Com?  Hi  has  encès  lo  foch? 

Cla.  Si  senyor.  Per  cert  que  feyan  un  fum  mes 
negre... 

Rec.     Lo  qu'es  avuy  no  sé  pas  ahont  tens  lo  cap! 

CLa.  Com  que  vostè  sempre  diu  que  cremaria  tots 
els  diaris. 

Rec.    Be,  però  aquets  son  uns  altres. 

Cla.  Y  qué  vol  que  sàpiga  jo,  pobre  de  mi,  si  eran 
aquets  ó  aquells? 

Rec.  Avans  de  ferlos  servir,  podias  haverho  con- 
sultat. 

Cla.  Ho  he  demanat  à  son  nebot,  y  m'ha  dit  que 
ja  podia  cremarlos. 

Rec.  Sí,  pots  creurer  à  n'ell.  Lo  gran  xicot!  Un  noy 
que  cremaria  la  Rectoria  si  no  hi  tingués  que 
viurer! 

Cla.  Veu?  Vostè  es  molt  bo  per  predicar,  però  res 
mes.  Li  he  dit  mil  vegadas  que  '1  tregui  d4 
aquí,  perquè  no  convé  de  cap  manera  que  '1 
tingui  à  son  costat,  y  no  m'escolta. 

Rec.     Sí  que  tens  rahó. 

Cla.  Ahont  hi  ha  joves  com  ell,  una  no  serveix 
may  à  gust. 


Ric.  Aixís  m'agradas;  que  conservis  sempre aquets 
bons  sentiments.  Digas:  que  potser  s'hauria 
permès  alguna  llibertat...? 

Gla.  No  dich  això,  però  es  sempre  millor  tenirlo 
ben  lluny. 

R' c.  Sí,  sí;  ja  ho  tinch  pensat;  l'envuré  ben  lluny 
y  aixís  lo  senyor  Bisbe  estarà  content,  perquè 
ja  una  vegada  va  indicarme  que  't  despatxés 
à  tú;  però  com  jo  li  vaig  dir  que  no  podia  es- 
tar sol,  y  ell  va  insistir  en  que  tots  dos  no  de- 
víau  estar  aquí,  verdaderament  estava  en  lo 
cas  d'escullir  entre  un  jove  de  las  sevas  ideas 
y  una  minyona  com  tú.  Y  per  respecte  à  la 
moral  prefereixo  que  se  en  vagi  ell,  perquè  no 
lligaríam  may. 

Cl\.  Si  li  he  parlat  d'aquesta  manera  no  es  perquè 
vulga  mal  à  son  nebot.  Sé  qu'es  lo  meu  prò- 
xim y  al  pròxim  se  "1  deu  estimar. 

Rec.     Estimar? 

Cla.  Com  à  pròxim!  Ja  hi  ha  un  medi  de  treure  M 
de  casa  sense  que  ningú  hi  tingui  res  que  dir. 
Vostè  sab  que  fa  temps  li  vinch  dihent:  «Fí- 
xili  un  tant...  la  meitat  ó  dos  terceras  parts 
del  patrimoni  de  vostè.»  Però  vostè  no  'm  vol 
creurer.  Que  nosaltres  dos  no  podem  menjar 
mes  que  sopa  y  bullit?  Menjarem  sopa  y  bu- 
llit; però  aixís  la  conciencia  estarà  mes  tran- 
quila  y  la  gent  del  poble  no  parlarà  de 
mi  com  parla;  de  mi,  que  no  he  pensat 
may  en  res  mes  qu'  en  cuidarlo  à  vostè, 
que  sab  guiarme  com  bon  pastor  per  aquest 
mon,  per  procurarme  la  glòria  eterna  en  1' 
altre. 

Rec    Sí,  filla,  sí,  no  'n  duptis,  faré  lo  que  desitjas. 

Cla.    Jo  li  he  dit  perquè  'm  consta  cju'es  parla  molt 


de  mi  y  del  seu  nebot,  y  al  últim  me  veuria 
obligada  à  dirli:  O  s*en  va  ell  ó  m'en  vaig  jo. 

Rec.     Res,  res;  s'en  anirà  ell. 

Cla.  Be,  però  li  repetesch  que  vostè  ha  de  pensar 
en  ajudarlo,  perquè  no  voldria  que  pesés  en 
la  meva  conciencia  l'idea  de  que  jo  he  sigut 
la  causa  de  la  seva  misèria.  Te  que  posarlo  en 
condicions  de  que  pugui  viurer  discretament, 
com  requereix  l'estat  de  vostè  y  el  seu. 

Reg.  (Ap.)  La  veritat  es  qu'aquesta  noya  té  un  cor 
d'or.(A//.)  Estigas  tranquila,  perquè  ja  he  pen- 
sat ab  això  que  dius.  Y  tant  es  aixís,  que  ahir 
per  ahir  vaig  ferli  donació,  per  ma  de  notari, 
de  la  meitat  de  mos  bens. 

Cla.  (Ab  alegria.)  De  veras?  (Repriniintse.)  Ay , 
mossèn  Anton!  Vostè  es  una  persona  moit 
digna.  (Ap.)  Al  últim  he  lograt  lo  que  desit- 
java. 

Rec  Lo  que  't  demano  es  que  per  are  no  'n  parlis 
ni  à  n'ell  ni  à  ningú. 

Ci.aJ    No  ho  coneix! 


ESCENA  II 

Dits  y  RÀMÓN 

Pam.    {Entrant  pel  fondo.)  Ola,  oncle! 

Rec.     (A  Clara.)  Silencio! 

Cla.     (Ap.  a  Rector.)  Des.uidi. 

Ram.    Avuy  no  dino  à  casa. 

Reç.  No  dinas  à  casa!  Està  clar,  deuràs  anar  à  co- 
rreria ab  los  teus  companys  de  Besalú. 

Cla.  Y  això  es  molt  mal  fet.  Després  de  tenir  un 
oncle  que  M  tracta  à  cos  de  rey  anarsen  ab  uns 
xicots  que  tothom  sab  qui  son. 


—    tú  — 


Ram.  Si  tothom  sab  qui  son...  qué?  Ademés,  avuy 
es  l'aniversari  de  la  proclamació  de... 

Rf.ç.  Calla!  calla!  no  't  vull  sentir!  Voler  solemni- 
sar  un  fet  tant  degradant,  tant... 

Ram.    Però  oncle,  cada  hu  per  allà  ahont  las  enfila. 

Rec.  Prou!  Ves  allà  ahont  vulgas  y  ab  qui  vulgas. 
Jo  dinaré  sol;  no  'm  fa  res.  Al  menos  no  sen- 
tiré disbarats.  (A  Clara.)  Tocaràs  mitjdia 
mitj'hora  avans,  perquè  vull  dinar  aviat. 

Cla.     Està  molt  bé. 

Rec.  (Ap.)  Hi  ha  que  parlar  aixís,  hasta  per  prepa- 
rar lo  terreno.  (A  Ramon.)  Pots  seguir  sempre 
ab  las  mateixas  ideas.  Després  dels  salms  can- 
tarem glòria. 

Ram.    Mes  aviat  de  lo  que  vostè  's  figura,  oncle. 

R  c.    Corrents,  corrents.  (S'en  va  per  l'esquerra.) 


ESCENA  III 

RAMON,  CLARA,  després  lo  RECTOR 


Ram.     {Mira  atentament  j'  ab  intenció  d  Clara.) 
Cla.     (A  Ramon,  ab  precaució.)  Bonàs  noticias. 
Ram.    De  veras?  Qué  hi  ha? 
Cla.     Silencio!    (Segueix  planxant.)  No  't  dich  res 

mes. 
Ram.    (Al  costat  de  Clara.)  Vaya  si  m'ho  diràs! 
Cla.     (Ab  ironia)  Ca!   No  vol  anar  à  dinar  ab  los 

seus  amichs?  Hi  vagi,  hi  vagi... 
Ram.    Ja  sabs  tu  que  certs  aniversaris... 
Cla.     (I d.)  Be,  sí;  però  ells  fan  que  vostè  s'oblidi  de 

mi.  Diumenge  passat  à  vespres  vostè   feya   1' 

aleta  à  la  filla  del  masover  d'en  Quirch.  . 
Ram.    No  es  vritat,  t'equivocas. 


Cla.     En  lloch  d'estar  atent  à  la  funció. 

Ram.  Y  tu  que  feyas!  No  devias  estar  molt  atenta 
tampoch,  quan  te  fixavas  ab  aquestas  tonte- 
rias. 

Cla  {Enfadada.)  Quan  se  tracta  de  la  conducta  de 
vostè  tinch  tot  lo  dret  d'obrar  aixís.  {Dona  un 
colp  de  planxa.)  Es  molt  mal  fet  això  de  dir  à 
una  noya  que  l'estiman  y  al  mateix  temps  fer 
l'amor  a  un'  altra.  {Dona  un  altre  cop  de  plan- 
xa.) Aquesta  manera  d'obrar  no  'm  plau,  ho 
té  entès?  No  la  vull  y  no  la  vull.  {Altre  cop  de 
planxa.) 

Ram.  (Ap.)  La  sabs  llarga,  però  jo  l'hi  sé  més 
que  tú.  (Alt.)  T'equivocas,  et  juro  que  t'equi- 
vocas. 

Cla.  {Donant  cops  de  planxa.)  Sí,  sí;  los  juraments 
de  sempre.  Vull  fets  y  no  paraulas.  {Un  altre 
cop  de  planxa.) 

Rkc.     {Obrint  la  porta.)  Però  Clara,  que  fas? 

Cla  {Aparta  ab  una  empenta  d  Ramon  y  planxa  en- 
care  ab  mes  farsa.)  Son  los  últims  cops;  ja  he 
acabat. 

Ram.  {Confós  al  veurer  al  Sr.  Rector,  agafa  un  moca- 
dor blanch  planxat  y  s'espolsa  las  botas.)  No  hi 
ha  forma  de  que  'm  llimpii  may  las  botas;  no 
he  vist  en  lloch  del  mon  una  dona  tant  man- 
drosa com  vostè;  no,  no  l'he  vista  may. 

Rec.  {Ap.)  Jo  diria  qu'ell  no  li  renyés.  {Alt.)  Clara, 
serà  molt  millor  que  vagis  à  tocar  mitjdia, 
com  t'he  encarregat,  y  '1  deixis  estar.  (A  Ra- 
mon.) M'en  vaig  per  no  veurert.  (S'en  va.) 

Ram.  {Seguint  espolsantse  las  botas.)  May  m'he  trovat 
tant  embolicat  com  are. 

ESCENA  IV 

RAMON  y  CLARA 

Cl\.     (Aixis  que  'l  Rector  ha  entrat  dintre y  prenent  lo 

mocador  d  Ramon.)  Però  deus  ésser  boig. 
Ram.    Per  qué? 
Ci.a.     A  qui  se  li  acut  llimpiarse  las  hotas  ab  roba 

planxada? 
Ram.    {Sometcntse.)  Vaja,  digas:  qué  hi  ha  de  nou? 
Cla.    No  't  dich  mes  qfl'una  cosa,  y  es:  que  tinguis 

enteniment,  perquè  ton  oncle  no  comprengui 

res. 
Ram.     Oh,  ja  has  vist  com  he  sabut  dissimular. 
Cla,     Y  tant!  (Se  disposa  a  planxar.) 
Ram.     (Volguent  agafar  la  ma   de   Clara.)   Vaja,  sigas 

amable,  Clareta;  digam  això  que  sabs... 
Cla.     Estigas  quiet,  si  no (L'  amenassa  ab  la 

planxa.) 
Ram.     No  planxaràs   que   no    'm   diguis  de  que  's 

tracta.   (Agafa  las  enaguas  que   Clareta  esta 

planxant.) 
Cla.     (Agafantlas per  l'altre  cantó.)  Pro,  estigas. 
Ram.    Deixa  estaria  planxa.  {Va  per  agafaria  y  's 

crema.)  Ay! 
Cla.     Massa  poch. 

Ram.    Massa  poch,  eh?  Donchs  ja  no  planxas  mes. 
Cla.     Que  no? 
Ram.    Que  no! 

Cla.  Bah!  (Ramon  tracta  d 'abrassar  d  Clara.)  Però 
home,  vols  estar  quiet!  Si  'ns  arriva  à  sentir 
ton  oncle...  Y  ve... 

Ram.     Y  que  vingui  l'oncle,  y  el  sagristà  y...  tota  la 


parròquia.  Te.  (  Va  per  fer/i  un  peló.  Clara, 
per  Jefensarse,  tira  Ja  planxa  per  terra.) 
Cla.     Boig! 


ESCENA  V 

LO  RELÏUK    v  dils 


Rec.  {Obrint  la  porta.)  Però,  'm  voleu  dir  qu'es 
aquest  escàndol? 

Ram.  (Agafa  las  enaguas  planxadas  de  Clara  y  en  fa 
un plrch.)  Es  que  no  puch  veurer  la  meva  ro- 
ba tant  mal  planxada.  Es  una  cosa  impossible. 

Cla.  (Ap.)  Deu  meu  Senyor!  Com  m'arruga  las 
enaguas.  (Alt.)  Estich  cansada  de  sentir  a  dir 
que  tot  ho  faig  malament. 

Rec.  (.4  Ramon.)  Y  jo  estich  també  cansat  de  la 
continua  guerra  qu2  fas  a  n 'aquesta  criatura. 
No  't  bastan  las  malas  ideas  que  tens  y  que 
voldrías  imbuirli;  desitjarías  potser  feria  mal- 
bé, maltractaria;  donchs  prou,   prju  y  prou. 

Ram.  Sí,  posis  vostè  à  favor  d'ella,  de  la  minyona, 
es  l'únich  que  'm  queda  que  veurer.  Ja  se  sab 
que  las  majordonas  son  sempre  las  mestressas 
y  els  nebots  los  criats.  (Tracta  de  doblegar  las 
enaguas  perquè  lo  Rector  no  s'en  adongui.)  Y 
després  no  volen  que  '1  poble  enrahoni. 

Ci,a.     Qué  pot  dir  lo  poble? 

Rec.     (A  Ramon.)  Ets  un  mal  parlat. 

Ram.  Però  que  no  veu  com  fa  las  cosas?  que  no  ho 
veu  com  me  planxa  las  camisas?  {Amagant  las 
enaguas.)  Ni  qu'es  tractés  d'un  drap  de  cui- 
na...! Deixada!  

Cla.    Jo  deixada!  Escolti, "senyor  Rector,  jo  no  puch 


—  IÓ  — 

mes;  ó  l'un  ó  l'altre.  ó  s'en   va   ell   ó   tiren 
vaig  jo. 

Ram.    Just;  ó  jo  ó  ella. 

Rec.  No  passis  ànsia,  aviat  prendré  una  determi- 
nació seria,  però  molt  seria. 

Ram.  Ja  m'ho  afiguro;  *s  quedarà  vostè  ab  ella  y  à 
mi  m'enviarà  à  demanar  caritat. 

Cla.  Nó  hi  anirà  pas  à  demanar  caritat,  perquè 
m'en  aniré  jo,  y  depressa.  (Treyenlse  7  de- 
vantal.)  Es  una  injustícia  que  ab  una  que  fa 
lo  que  jo  faig,  la  paguin  d'aquesta  manera! 
Sí,  mossèn  Anton,  jo  m'en  vaig. 

Rec.     No,  Clara,  no.  (Quasi  detenintla.) 

Cla.  (Dirigintse  d  Ramon.)  Sàpiga  y  entengui,  se- 
nyor Ramon,  que  las  noyas  com  jo  poden 
passar  pe  41  carrer  ab  lo  cap  ben  alt.  No  pot 
dir  tothom  lo  mateix. 

Rec     (Interposantse.)  Calma,  calma... 

Ram.  (Adelantanlse.)  Això  sembla  com  si  volgués 
dir  que  jo  no  puch  fer  altre  tant.  (Lo  Rector 
es  gira  per  fer  tornar  d  Ramon  endarrera.)  Qui 
es  que  te  res  que  dir  de  lo  que  jo  faig,  des- 
vergonyida! 

Rec.  Vaja:  vols  acabar  d'una  vegada  y  anarten? 
(Empenyent  d  Ramon  cap  d  la  porta.) 

Cla.  Jo,  desvergonyida...!  jo...!  Y  que  una  degui 
sentirse  aquestas  paraulas.  (Lo  Rector  empeny 
d  Clara  cap  endarrera  girant  l'esquena  d  Ra- 
mon, qui  fa  senyas  carinyosas  d  Clara.)  Ay'. 
Mossèn  Anton...  si  no  fos  per  vostè... 

Ram.  Si  no  fos  ell  fora  jo.  Ha  comprés,  senyora  ma- 
jordona? 

Rec.  (Empenyent  d  Clara  cap  d  la  porta  de  la  dreta.) 
Vaja;  qui  tingui  mes  seny  que  '1  fassi  servir. 

Cla..    Faltarme  al  respecte  à  mi,  à  la  Rectoria  y  à 


vostè!  La  paciència  acaba  per  convertirse  en 
virtut  dels  tontos,    senyor   Rector. 

Rec.  (A  Clara.)  Prou!  prou!  {Ramon,  no  veyentlo  '/ 
Rector,  tira  un  petó  d  Clara,  aquesta  li  torna  y 
s'en  va.  A  Ramon.)  Vaja,  Ramon,  vesten  d' 
aqui  y  fes  que  jo  no  "t  vegi  en  tot  lo  dia.  per- 
què no  sé  si  tindria  prou  paciència  per  aguan- 
taré. Mes  tart  prendré  una  resolució  defini- 
tiva. 

Ram.  Prengui  la  resolució  que  tingui  per  conve- 
nient. 

Rec.  Be,  vesten,  ves.  {Ramon  s'en  pa,  y  quan  arriva 
d  la  porta  del  fondo  se  gira  cap  d  la  de  la  dreta. 
Clara  treu  lo  cap  y  mútuament  se  tiran  un  petó 
sense  que  ho  vegi  7  Rector.)  Sort  que  sé  impo- 
sarme!  Sort!  Però  no  hi  ha  altre  remey;  per 
evitar  l'escàndol  tinch  que  treurer  à  mon  ne- 
bot d'aqui  y  buscar  un  marit  a  la  pobra 
Clara. 


ESCENA  VI 

QUIMydits. 

Qui.  {Ab  un  cistell  ab  per  as)  Bon  dia,  senyor  Rec- 
tor. {Li  besa   la   ma.) 

Rec.      Ola,    Quim!   Qué  hi  ha  de  nou? 

Qui.  Res...  ja  ho  pot  veure...  Venia  à  portar  unas 
quantas  peras  à  la  Clareta... 

Rec.     Be,  home,  be... 

Qui.  Com  qu'al  amo  no  li  agradan  y  ningú  *n 
menja,  y  també  las  hauriam  de  llensar...  Si  li 
sembla  las  regalaré  à  la   Clareta... 

Rec.  Em  sembla,  Quim,  qu'à  la  Clareta  1"'  obse- 
quias  massa,  No  hi  diu  res  el  teu  amo  ab 
això? 

Qui.     Com  que  ho  faig  d'amagatotis...   Però  à  mi  *'m 

sembla  qu'un  bon  cristià  deu  pensar  alguna 
vegada  ab  la  Rectoria...  Y  com  que  la  Clara 
es  tant  bona...  fa   tantas   caritats... 

Rec  (Ap.)  Ab  los  meus  diners.  (.4//.)  Sí,  però 
aquets  regalos  que  tant  sovint  tú  li  fas  seran 
motiu  perquè  la   gent   murmuri. 

Qui.     De   qui? 

Rec       De  tu. 

Qui.     Ày!  tant  de  bo! 

Rec.  No,  Quim,  no  Un  deu  procurar  sempre 
evitar  qu'es  parli  d'  ell.  Quan  s'estima  à  una 
noya,  se  parla  à  sos  pares,  y  si  aquets  hi  ve- 
nen be  se  porta  à  cap  lo  sant  matrimoni. 

Qüf.  Sí...  sí...  això  ray...  prou...  Jo  per  una  part  no 
desitjaria  altre  cosa  que  casarme..  però.,  però... 
tinch  por  que  la  dona  que  à  mi  m'agrada  es- 
tigui ja  compromesa. 

Rec,     Qui  es? 

Qui.     Ja  li  diria...  però  no;  es  millor  que  no  li  digui. 

Rec.     Al  contrari;  m'ho  has  de  dir,  ho  vull  saber. 

Qui.     Es  que  si  li  dich,  potser  vostè  se  m'enfadarà.... 

Reç.  Y  per  qué  vols  que  m'enfadi?  Si  ella  es  una 
bona  noya  y  lo  matrimoni  pot  portars  à  efecte, 
jo  no  m'hi  oposaré. 

Qui.  Ah!  {Rihtnt  com  un  tonto.)  ah!  Donchs  si  vostè 
no  s'hi  oposa...  ja  li  diré...  M'agrada  la  Cla- 
reta... 

Rec.     La  Clareta? 

Qui.     Sí,  senyor,  sí;  la  Clareta. 

Rec      Y  qui  t'ha  dit  qu'està  compromesa? 

Qui.  Diuhen...  no  serà  vritat,  però  diuhen  que  s'en- 
ten  ab  lo  seu  nebot. 

Rec.     Ximple!  ximple!  mes  que  ximple! 

Qui.     De  veras?  Ay!  Me  dona  una  alegria! 

Rec.  Si  vegesses  lo  be  qu'es  volen  l'un  y  l'altre...  Si 
no  fora  jo  que  sempre  los  separo,  à  l'hora  d'are 
ja  s'haurían  trencat  lo  cap. 

Qui.     M'en  alegro! 


Rec.  Si  no  hi  hagués  altre  obstacle  que  '1  compro- 
mís qu'ella  té  ab  lo  meu  nebot,  demà  mateix 
t'hi  podrias  casar. 

Qui.     {Deixant  cditrer  lo  cistell  als  peus  del  Rector.) 
Ay  senyor  Rector! 

Rec.     Qué  fas? 

Qui.  (Recn/liut  lo  cistell.)  Dispensi,  l'emoció...  la  sa- 
tisfacció... la...  Vostè  no  sab  l'alegria  que  'm 
causa,  jo  que  'm  figurava  que  son  nebot  y  la 
Clareta... 

Rec.     Sí,  sí;  ja  veuràs  aviat  lo  carinyo  que  's  tenen. 

Qui.  Donchs,  be;  si  vostè  no  s'hi  oposa,  mossèn  An- 
ton, li  diré  que  l'estimo.  O  sinó,  si  li  sembla 
millor,  díguili  vostè. 

Rec.     Jo!  {Rihent.)  Ja,  ja,  ja! 

Qui.     Si  vostè  no  s'hi  oposa... 

Rec.  Vaja,  Quim,  vaja;  dígali  tu  mateix,  y  després 
de  casats  vindràs  à  servir  à  la  Rectoria  al  costat 
d'ella.  (Sceu  va  per  /'  esquerra. )  Ah,  ximplàs! 
(S'en  va.) 

Qui.  (Ap.)  Ximplàs!  Això  deu  volguer  dir  ximple! 
Hi  passaria  de  gust  con  tal  que  la  Clareta  no 
tingués  cap  compromís!  Me  sembla  que  mos- 
sèn Anton  ho  sabria...  Quina  minyona!  Però 
com  ho  faig  are  per  dirli  que  l'estimo?  Es  un 
embolich!  Estich  per  dirli:  Clara:  en  lo  cistell 
hi  han  peras.  Y  si  entre  las  peras  hi  hagués  lo 
meu  cor,  lo  pendrías?  Ella 'm  contestarà. ..Qué 
deurà  contestarme  ella?  Y  si  no  'm  contesta... 
Ay,  Deu  meu!  quin  embolich. 


ESCENA  VII 

CLARA  y  dit. 

Cla.     (Entrant.)  Ola,  Quimet... 

Qui.     (Ap.)  Oy!  m'ha  dit  Quimet...  Això  ja  m'anima. 


{Mirant  d  Clara  somrihcnt.)  Clareta!  (Ojerintlí 
las  pcras.) 
Cla.    No  sé  perquè  't   molestas.   {Agafa  'l  cistell  de 
Quiïn.)   Moltas  gracias.   Després  te  tornaré  'I 
cistell. 
Qv\.     Cada  dia...  te  trovo  més  hermosa! 
Cla.     (Deixant  lo  cistell  sobre  la  taula.)  Deus  estar  de 

broma... 
Qui.     Ay,  Clara...  tu  deus  estar  enamorada. 
Cla.    Altra  feyna  hi  ha.  Ademés,   qui  vois  qu'es  re- 
cordi de  mi? 
Qur.     Qui...?  Tothom,  tots  los  joves  que  't  coneixen. 
'S  va  al  camp  y  's  parla  de  tu;  's  va  à  mercat  y 
's  parla  de  tu;  's  va  à  la  quadra  de  l'hostal  y 
també  *s  parla  de  tú. 
Cla.     Y  que  *s  diu  de  mi? 
Qui.     'S  diuhen  tantas  cosas... 
Cla.     Com? 
Qui.     Oh!  pas  res  de  mal...  Tothom  diu:  Felís  ell  que 

podrà  lograrla. 
Cla.     Qui  es  ell? 
Ov  i.     Qui  ha  de  ser?  {Ab  cert  temor.)  Lo  nebot  de- 

mossen  Anton! 
Cla.     Com? 

Qui.     Sí,  y  no  fa  pas  tant  que  'n  parlava  jo  ab  lo  se- 
nyor Rector. 
Cla.     Ab  ell? 
Qui.     Si,  però  mossèn  Anton  ha  ditqu'era  mentida, y 

que  si  tu... 
Cla.     Qué? 

Qui.     Que  si  tu...  si  tu...  si... 
Cla.     Acaba  d'una  vegada. 
Qui.     Donchs  que  li  agradaria  molt.   Are  perdonarrr 

l'atreviment. 
Cla.     De  que?  Quin  atreviment? 
Qui.     (Tot  vergonyós .)   De  dirte  que   t'estimo,   vet' 

aquí. 
Cla.     Eh?  (Ap.)  Si  mossèn  Anton  comensaà  sospitar 


dels  meus  amors  ab  lo  seu  nebot  estem  perduts. 
Convé  dissimular.  Dissimulem.  {Ab  modèstia.) 
Però  Quim,  això  de  dir  tot  d*un  cop  certas  co- 
sas  à  una  noya  com  jo...  que  may... 
Qui.     (Ap.)  Qu'es  ignoscenta...  (Alt.)  Ja  tens  rahó.  Jo 
ja  havia  demanat  à  mossèn  Anton  que  t'ho^di- 
gués  ell... 
Cla.     (Ap.)  Y  d'aixó  'n  diuhen  homes? 
Qui.     (Ap.)  No  puch   ferhi  mes...  Estich  ^perdut  per 

ella. 
Rf.c.     (De  dins.)  Clara;  si  està  '1  dinar  porta'l  à  taula. 

Son  las  onze  y  mitja. 
Qui.     (Ap.)  Sento  '1  cor  que  'm  fa  un  trip...  trap. 
Cla.     Quimet:  Si  nrestimas  ves  à  la  cuyna,  agafa  la 
sopera  qu'es  al  costat  del  foch  y  pórtala  a  mo- 
ssèn Anton. 
Qui.     Ay,  sí,  Clareta,  per  tu  tot;  Aixís  pogués  agafar- 
te  à  tu  y  portar  te  à  casa  meva.  (S'eii  va  per   la 
dreta.) 
Cla.     En  quina  situació  mes  crítica  'm  trovo  jo  are! 
Si  no  'n  surto  aviat  'm  perdo. 


ESCENA  VIII 

RAMON  y  dita. 

Ram.    (Entrant pe!  fondo.)   En  que  quedem.  Me  dius 

lo  que  nvhas  de  dir,  sí  ó  no? 
Cla.     Per  amor  de  Deu.   No  estich  per  bromas.   En 

Quim  de  Dosquers  es  aquí  y  està  de  tal  manera 

enamorat  de  mi  que  si   't  veu  s'arma  '1  gran 

escàndol. 
Ram.    Y  are. 
Cla.     Està  gelós  de  tu. 
Ram.    Si  no  fos  perquè... 

Cla.     Paciència;  vesten  sols  siga  per  pochs  moments.. 
Qui.     (De  dins.)  Ja  vinch,  Clareta  meva... 


Ram.    Clareta  meva...? 

Cla.  Vésten  y  no  cridis,  que  si  't  sent  ton  oncle... 
(S'en  va  cap  d  la  porta  de  la  dreta.)  Afanyat 
Quimet. 

Ram.  Vull  enterarme  de  lo  que  passa.  (Obra  un  com- 
partiment de  l'armari y  s'hi  fica.) 


ESCENA  IX 

QUIM  y  dits. 

Qui.     (Ab  la  sopera  d  la   ma,  figurant  que  es  crema  'Is 

dits.)  Clara,  ab  qui  parlavas? 
Cla.     Ab  ningú. 
Qui.     (Sospitant,  mirant  per  tots  cantons y  sentint  que  's 

crema.)  No  es  cert;  aquí  hi  havia  algú...  Devia 

ésser  don  Ramon...  Si'l  trovo... 
Cla.     Te  dich  que  no...  era  jo  que  parlava  sola... 
Qui.     (Id.)  M'enganyas... 
Cla.     Be,  vaja;  acabem  d'una  vegada  y  porta  la  sopa 

à  mossèn  Anton,  corra. 
Qui.     Sento  remor.  Aquí  defora  hi  ha  algú.  (S'en  va 

ab  la  sopera  per  la  porta  del  mitjy  se  sent  un  mi- 
dó com  si  aquesta  s'hagués  romput.) 
Cla.     Bona  l'hem  feta! 
Ram.     (Trayent  lo  cap  pel  armari.)  Clara!  Clara!   Qu'es- 

aixó? 
Cla.    Ay,  quin  susto!  Amagat,  perquè  en  Quim  està 

furiós. 
Qui.     (Entrant  ab  un  tros  de  sopera.)  Ay  Clareta!  M'ha 

succehit  una  desgracia!   'S  veu  que  la  sopa  era 

massa  calenta  y... 
Cla.     Si  no  fossis  tant  lleuger  y  tant  gelós  no  hauria 

passat  això.  Corra,  corra,  ves  à  buscar  lo  bullit. 
Qui.     Sí,  sí,  Clareta  meva.   (Tracta  de  ferli  una  abras- 

sada.) 
Cia.     Deixam  ó  't  diré  algun'  altre  cosa. 

Qui.  Ay!  quin  dia  serà  aquell  que  't  podré  abrassar 
y  tornà  à  abrassar.  (Scen  va.) 

Cla      Esperat  un  poch...! 

Ram.  (Trayent  lo  cap  per  l'armari,  ap.  per  Qui  ni.) 
L'abrassada  te  la  donaré  jo! 

Cla.     Per  amor  de  Deu,  Ramon. 

Qui.  (Entrant  depressa  ab  un  plat  de  carn.)  Clareta, 
are  també  t'he  sentit  parlar. 

Cla.     Parlava  tota  sola...  com  avans. 

Qui.  Donchs  no  ho  fassis;  espera  à  parlar  ab  mi.  (Se 
sent  d  lo  Re  et  or  picar  lo  vas  ab  lo  ganivet,  fent  se- 
nyal de  que  li  portin  lo  menjar.) 

Cla.     Corra,  que  mossèn  Anton  s'impacienta. 

Qui.  (Se  dirigeix  cap  d  la  porta  de  l'esquerra  mirant  d 
Clara,  de  tal  modo  distret  qn'inclina  cl  plat  y  li 
cau  la  carn  d  terra.)  Ja  hi  vaig...  ja  hi  vaig. 
(Trepitja  la  carn.)  Qu'es  això? 

Cla.  Que  no  veus  que  trepitjas  lo  bullit  de  mossèn 
Anton...? 

Qui.  Ah!  De,  no  ha  sigut  res.  (Cull  la  carn,  la  frega 
ab  los  pantalons  y  la  torna  d  posar  en  lo  plat.)  No 
ho  coneixerà...  (S'en  va  per  l'esquerra.) 

Ram.    No  puch  mes! 

Cla.  Donch  vésten;  serà  millor,  creume.  (Tanca  l'ar- 
mari al  sentir  la  veu  del  Rector.) 

Rec.  {De  dins.)  Vaya  una  porqueria!  Aquesta  es  la 
manera  de  portar  la  carn? 

Qui.  (Entrant  corrents.)  Ay,  Clareta!  amàgam.  per 
Deu! 

Cla.     Qué  passa? 

Oui.  Que  mossèn  Anton  està  furiós  per  causa  del 
bullit  y  m'ha  pegat  una  puntada  de  peu.  Amà- 
gam, amagam,  perquè  està  fet  un  llop.  (Corre 
per  la  sala.) 

Cla.     Vesten! 

Quu  No,  no  't  vull  deixar.  Ah!  aquí!  (Entra  en  l'al- 
tre  compartiment  de  l'armari?) 

Ram.    (7 rayent  lo  cap.)   Pro  qu'es  aquest  escàndol? 
(Torna  d  tancar  al  veurer  lo  rector  qu'entra.) 


ESCENA  X 

LO  RECTOR  y  dits. 

Reç.  (Ab  un  toballó  al  coll.)  Pro  'hont  tens  lo  cap 
avuy?  Comensas  per  deixarme  sense  sopa  y  des- 
prés m'envías  un  bullit  ab  mes  terra  y  porque- 
ría'que  carn  d'anyell...  Y  aquell  ximple  deya 
qu'era  neta.  Ho  estranyo  molt  de  tu;  tot  lo  sant 
dia  d'avuy  que  sembla  que  tens  l'enteniment  à 
passeig. 

Cla.  Be,  veurà,  mossèn  Anton;  prou  n'hi  ha.  Des- 
prés de  trevallar  com  una  boja  del  dematí  al 
vespre  sense  tenir  un  moment  de  repòs,  no  'm 
queda  altre  premi  que  sentir  crits.  Tothom  re- 
nya; l'oncle  per  un  cantó,  lo  nebot  per  un  al- 
tre, un  ximple  com  en  Quim  per  un  altre,  va- 
giD  tots  al  diable. 

Rec.    Clara!  'T  desconech! 

Cla.  Me  sobra  rahó.  Total,  perquè  un  dia  's  queda 
sense  la  sopa,  y  trova  qualsevol  cosa  en  lo  bu- 
llit, arma  un  escàndol  com  si  hagués  estat  un 
mes  enter  sense  menjar.  Això  de  predicar  pa- 
ciència y  no  tenirne  may  no  'm  sembla  prou 
bé;  jo  soch  una  pobre  noya  y  li  dono  l'exem- 
ple. Que  's  creu  vostè  que  si  estich  aquí  ho  faig 
per  mi?  Donchs  s'equivoca,  perquè  ho  faig  per 
vostè.  En  qualsevol  altre  casa  trovaría  un  amo 
que  sabria  apreciar  los  meus  serveys  y  la  meva 
virtut  milió  de  lo  que  s'aprecían  en  aquesta 
Rectoria. 

Rec     Qualsevol  creuria  que  aqui  't  volem  menjar. 

Cla.  Be,  donchs  fàssim  lo  favor  de  tornar  à  taula  y 
treguis  aquet  defecte  de  no  estar  may  content 

de  res.  Ja  se  sab  qu'en  aquet  mon  ningú  es  per- 
fecte, però,  -tant  mateix  vostè  'n  fa  massa. 
Rec.  Be,  dona,  bé,  tranquilisat,  aniré  a  taula;  però 
tingas  compte  en  fer  las  cosas  com  s'han  de  fer. 
Vaja,  portam  lo  que  hi  hagi.  (S'en  va  per  l'es- 
querra.) 


ESCENA  XI 

CLARA  y  ESTEVE  qu'entra  pel  fondo. 

Est.  {Entra  en  escena  ab  un  plech  d  las  mans  /neutres 
Clara  obra  ll  calaix  de  la  taula  )  Bon  dia,  Clara; 
no  voldria  destorbar.  Sentia  uns  crits... 

Cla.  Passeu,  Esteve;  no  feu  cumpliments.  Son  cosas 
de  mossèn  Anton,  que  quan  no  pot  cridar  no 
està  content.  Dispenseume,  perquè  estich  amo- 
hinada. 

Est.  Lo  senyor  notari  m'envia  ab  aquets  plechs  per 
lo  senyor  Rector. 

Cla.  (Qu'haura  tret  del  calaix  de  la  taula  nn  plat  de 
costellas,  diu:)  Qu'es?  A  veurer.  (Distretament 
dona  lo  plat  d  Esteve y  pren  lo  document.  Ap.)  Ah! 
Això  deu  ésser  l'escriptura  de  donació.  Vaig  à 
portaria  inmediatament  à  mossèn  Anton. 
(Ramon  treu  lo  cap y  tanca  tot  seguit.) 

Est.  Lo  qu'es  la  Clara  es  una  bona  noya;  un  no  vé 
may  aquí  sense  que  li  dongui  alguna  cosa  per 
menjar  ó  béurer.  Veritat  es  que  no  dona  res  de 
lo  seu.  (Menja.) 

Qui.  (Treu  lo  cap  per  l'armari  y  tanca  ab  prestesa.) 
També  envia  sempre  vianda  à  casa  seva!  Es 
una  bona  minyona.  Pobra  Clara!  'S  fa  estimar. 
(Ramon  y  Qjiim  obran  tots  dos  l'armari,  's  donan 
un  cop  de  cap y  tancan  ràpidament^) 

JAy! 


Ram. 
Qui. 

Est.  Qué  hi  ha?  (Girantse.)  Me  semblava  haver  sen- 
tit algú...  Lo  qu'es  aquestas  costellas  son  exce- 
lents. 

Ram.  (Obra  la  porta  del  seu  costat,  estira  'l  bras  y  tanca 
ab  clau  la  porta  del  costat  ahont  es  en  Qjiim.) 
Are  obra! 

Est.  {Torna  d girarse)  Jo  prou  sento  remor...  Deuhen 
ésser  ratas...  Aquestas  costellas  eran  molt  bonàs 
però  molt  petitas.  Llàstima  que  la  Clara  no 
me  n'hagi  donat  un  parell  mes. 


ESCENA  XII 

CLARA  y  dits. 

Cla.  Esteve;  diu  lo  senyor  Rector  que  li  porteu  las 
costellas  y  beureu  un  vas  de  vi. 

Est.  (Sorprès.)  Ay  Clara!  Perdona,  però  me  las  he 
menjadas  creyent  qu'eran  per  mi. 

Cla.     Eh? 

Est.  Com  qne  sempre  'm  convidas  à  prendre  alguna 
cosa. 

Cla.  Si  que  l'havem  feta  bona.  Està  vist  qu'avuy 
tenim  un  dia  entre  tots  que  ni  d'encàrrech. 
Be,  be,  ja  us  arreglareu  ab  lo  senyor  Rector.  Jo 
las  mans  m'en  rento. 

Est.     No,  Clara,  no;  dígali  tu. 

Cla.     No,  no;  jo  no  'n  vull  saber  res....  digueuli  vos. 

Est.  Jo...  be,  be...  ja  li  diré.  'M  plantarà  una  peni- 
tencia mes  llarga  que  la  Quaresma.  (S'en  va  per 
la  esquerra.) 

Cla.     Ramon!  (Ramon  obra  l'armari.) 

Ram.    Qué? 

Cla.  Escolta;  l'Esteve  ha  portat  la  donació  que  mos- 
sèn Anton  t'ha  fet  de  la  meytat  de  sos  bens. 

Ram.    (Surtint  de  l'armari.)  De  veras? 

Cla.     Pro  no  convé  que  't  deixis  veurer  fins  que  la 


tinguem  à  las  nostres  mans. 
Ram.    No  hi  fa  res;  are  ja  l'ha  firmada,   per  lo  tant  es 

millor  qu'em  vegi  y  qu'em  senti. 
Cla.     No,  home,  no. 


ESCENA  XIII 

RECTOR  y  dits. 

Rec.  Es  à  dir,  qu'avuy  tinch  que  dejunar.  (A  Ra- 
mon.) Com?  Encare  ets  aquí?  No  t'he  dit  que 
no  't  presentessis  en  tot  lo  dia  al  meu  devant? 

Cla.     (A  Ramon.)  Imprudent! 

Ram.    Després  de  tot,  no  he  comès  cap  delicte. 

Rec.  Silencio!  No  't  vull  sentir  y  't  mano  que  t'en 
vagis  inmediatament. 

Ram.    Ja  ho  sabia! 

Rec.  Pro  no  tingas  por;  no  aniràs  à  demanar  caritat 
com  suposavas.  Aquí  tens  l'escriptura  de  do- 
nació de  la  meytat  dels  meus  bens.  {L'hi  domi.) 
Are,  vesten. 

Cla.     (Ap.)  Gracias  à  Deu. 

Ram.    Y  això  ho  dech  à  la  majordona!  Sí,  à  'n  ella. 

Rec.  Aquesta  es  la  manera  que  tens  d'agrahir  la 
meva  benignitat,  lo  meu  desprendiment... 

Cla.  Senyor  Rector,  jo  ab  molt  sentiment  'm  despe- 
deixo  de  vostè. 

Rec.     (Assombraf.)  Com  s'enten? 

Cla.  Ho  he  pensat  millor  y  no  voldria  may  que  per 
res  del  mon  's  digués  que  jo  he  sigut  la  causa 
de  que  lo  seu  nebot  s'en  anés  de  son  costat... 

Ram.  Y  à  mes,  sembla  que  la  Clareta  te  ganas  de  ve- 
nir à  viurer  ab  mi. 

Cla.     (A  Ramon.)  No   m  comprometis,  home. 

Rec.     Com?  Això  es  impossible! 

Ram.  Sí,  oncle,  sí;  jo  estimo  à  la  Clareta  y  m'hi  vull 
casar. 

Cla.  Sí,  senyor  Rector;  de  mon  cor  n'he  fet  donació 
à  son  nebot. 

Rec.  Això  es  una  burla,  y  tu,  Clara,  has  tingut  prou 
audàcia  per  ferme  fe  aquesta  donació.  Està  bér 
parlaré  ab  lo  notari  y  desfaré  lo  que  he  fet. 

Ram.  Es  inútil,  oncle;  las  donacions  son  irrevoca- 
bles. Per  aquesta  rahó,  lo  fet,  fet,  y  la  Clara 
encare  que  vulga,  no  'm  pot  prendre  '1  cor  que 
m'ha  donat,  per  entregarlo  à/n  en  Quimet. 

Rec.  {Alsant  los  ulls  al  cel.)  «Vox  populi,  vox  Dei.» 
'L  poble  ho  deya  y  jo  'm  resistia  à  creureho. 
{Ramon  ha  anat  d  obrir  l'armari  ahont  apareix 
Quim  arrodillat.) 

Ram.   Quim,  surt,  «ego  te  absolvo». 

Rec.     Qu  'es  això? 

Qui.  Res,  senyor  Rector,  jo  qu'he  equivocat  la  porta 
y  m'he  ficat  aquí  dins.  Perdonim  per  amor 
de  Deu. 

Cla.  Sí,  senyor  Rector,  perdónil  y  donguins  à  tots 
junts  l'indulgència  plenària. 

Ram.  Sí,  oncle;  serà  la  millor  manera  de  solemnisar 
l'aniversari  de  la  proclamació  de  la... 

Rec.  Prou!  Absolució  general  con  tal  que  tu  no  % 
recordis  mes  de  semblants  aniversaris  y  de  que 
aquet  no  's  mogui  de  la  quadra  de  l'Hostal. 

Cla.     Y  à  mi  no  m'imposa  cap  penitencia? 

Rec.  No;  jo  à  tu  no  "t  puch  absoldrer. 

Cla.  Y  donchs  qui  es  que  m'absoldrà? 

Rec.  Los  senyors.  (Senyalant  lo  pnblich.) 

Cla.  (Al públich.)  Volen  donarme 

l'absolució  general?... 

